[{"text_idx": "#000002", "text": "Llyfryn dwyieithog, darluniadol, lliwgar yn cyflwyno hanes Dewi Sant, nawddsant Cymru, i ddarllenwyr o bob oed. Deunaw ffotograff neu lun lliw. Cyhoeddwyd yn wreiddiol Chwefror 2001."}, {"text_idx": "#000003", "text": "Llyfr lliwio gyda thestun cryno yn adrodd hanes Dewi Sant, mewn cyfres sy'n cyflwyno hanes rhai o enwogion Cymru."}, {"text_idx": "#000004", "text": "Cyfrol hardd i'w thrysori yn cynnwys deuddeg o straeon rhyfeddol am Dewi Sant, wedi eu cyflwyno'n ddeheuig gan Rhiannon Ifans, ynghyd a\u0302 darluniau lliw trawiadol Margaret Jones. Cyhoeddwyd gyntaf yn 2001. Enillydd gwobr Tir na n-Og 2003."}, {"text_idx": "#000006", "text": "Mae Alys yn dysgu bod Dewi Sant wedi dweud wrth ei ddilynwyr am wneud y 'pethau bychain', ac mae'n pendroni beth yw ystyr hynny. Yn ystod y diwrnod mae hi'n sylweddoli ei bod yn gwneud 'pethau bychain' i wneud bywydau pobl eraill yn well ac wrth roi'r pethau hyn gyda'i gilydd maen nhw'n gwneud gwahaniaeth mawr."}, {"text_idx": "#000008", "text": "Dyma'r unig gyfrol gynhwysfawr am hanes nawddsant Cymru. Mae Gerald Morgan yn crynhoi bywyd, traddodiadau a chwedloniaeth Dewi mewn un gyfrol hylaw. Mae pobl drwy'r canrifoedd wedi gofyn pwy oedd y Dewi go iawn, a chawn yr atebion am y ffigur diddorol a chymleth yn y llyfr pwysig hwn."}, {"text_idx": "#000009", "text": "Canllaw gan Gymry i bawb yng Nghymru a fydd yn cynnig amryw ffyrdd o gefnogi a chynyddu defnydd y Gymraeg. O gefnogi busnesau Cymraeg i drydar neu ddechrau sgyrsiau yn Gymraeg, mae'r gyfrol yma yn llawn cynghorion pwrpasol i greu ymdeimlad cenedlaethol cryfach. Rhagair gan Nigel Owens."}, {"text_idx": "#000010", "text": "Heddiw Ddoe a Gwyl Ddewi"}, {"text_idx": "#000011", "text": "Cyfrol lliwgar, ddeniadol yn llawn o ffeithiau difyr am draddodiadau dydd gw\u0302yl Dewi. Sut ydych chi'n dathlu Dydd Gw\u0302yl Dewi? Cawl? Cennin? Corau Meibion? Mae pob math o draddodiadau'n ymwneud a\u0302'r dydd yng Nghymru a ledled y byd, ac amryw o straeon difyr o'u cwmpas, ond tybed a wyddoch chi am y traddodiadau newydd sy'n cael eu creu heddiw?"}, {"text_idx": "#000013", "text": "Hanes Cymru drwy'r oesoedd. Tudur Owen a Dyl Mei sy'n ein tywys drwy hanes Cymru, un cwestiwn ac un pwnc ar y tro. Mae'r gyfrol hon yn dod a\u0302'r podlediad poblogaidd rhwng dau glawr."}]